KIRJALLINEN KYSYMYS E-2047/03 esittäjä(t): Maurizio Turco (NI), Marco Pannella (NI), Emma Bonino (NI),Marco Cappato (NI), Benedetto Della Vedova (NI), Gianfranco Dell'Alba (NI)ja Olivier Dupuis (NI) komissiolle. Uskonnonvapauteen kohdistuneet loukkaukset Laosissa: omasta uskonnostaan luopumaan kieltäytyneiden kristittyjen kansalaisten pidätykset.



Virallinen lehti nro 051 E , 26/02/2004 s. 0187 - 0188



KIRJALLINEN KYSYMYS E-2047/03 esittäjä(t): Maurizio Turco (NI), Marco Pannella (NI), Emma Bonino (NI),Marco Cappato (NI), Benedetto Della Vedova (NI), Gianfranco Dell'Alba (NI)ja Olivier Dupuis (NI) komissiolle (19. kesäkuuta 2003) Aihe: Uskonnonvapauteen kohdistuneet loukkaukset Laosissa: omasta uskonnostaan luopumaan kieltäytyneiden kristittyjen kansalaisten pidätykset - Laosin ihmisoikeusliike on saanut tietää, että Etelä-Laosissa Savannakhetin maakunnassa sijaitsevassa Muong Nongissa viranomaiset pidättivät 17. ja 27. toukokuuta 2003 välisenä aikana 20 kristinuskoa tunnustavaa kansalaista, koska he eivät halunneet luopua uskostaan. - Edellä mainitut 20 pidätettyä kristittyä kansalaista kuuluvat Bru (So) -nimiseen etniseen vähemmistöön ja he ovat Haye, Pong, Souyvarn, Vad, See, Choulell, Tan, Ached, Aphad, Laheuy, Alsouylaheuy, Varn, Saly, Asoul, Taliang, Avang, Alorn, Achee, Lahoum ja Asouk. - 3. huhtikuuta 2003 jälkeen tämä on kolmas pidätysten aalto, jonka ns. Laosin kansallisen rintaman, joka on ainoan vallassa olevan puolueen satelliittijärjestö ja joka vastaa uskontoa koskevista asioista Laosin demokraattisessa tasavallassa, vastuulliset alueviranomaiset ovat toteuttaneet; 3. huhtikuuta 2003 pidätettiin myös kolme kristittyä Nong Ingissa ja 13 kristittyä häädettiin kodeistaan sekä omasta kylästään Muong Nongissa ja 29. huhtikuuta 2003 häädettiin 14 kristittyä heidän pappilastaan Kengkokissa. - Uskonnollisten vähemmistöjen sortaminen Laosissa on osa valtion harjoittamaa politiikkaa, jolla pyritään saamaan uskovaiset luopumaan uskonnosta, jota valtio ei tunnusta ja joko hylkäämään tämän uskonnon tai muussa tapauksessa heidät häädetään kodeistaan ja omasta kylästään tai heidät pidätetään. - Tällainen toiminta on Laosin perustuslain ja Laosin allekirjoittamien kansainvälisten yleissopimusten vastaista. - Euroopan unionin Laosille myönnettävää rahoitusapua koskevassa viisivuotissuunnitelmassa ajanjaksolla 20022004 Laosille myönnetään 14 miljoonan euron tuki; - Onko komissio tietoinen edellä mainitusta tilanteesta, uskonnonvapauden ja keskeisten ihmisoikeuksien vakavista ja jatkuvista loukkauksista ja Laosin perustuslain sekä Laosin allekirjoittamien kansainvälisten yleissopimusten rikkomisesta? - Katsooko komissio, että keskeisten ihmisoikeuksien kunnioittaminen perustuslain nojalla voisi olla Laosille myönnettävän taloudellisen tuen myöntämisen ehtona? Christopher Pattenin komission puolesta antama vastaus (31. heinäkuuta 2003) Komissio on tietoinen kertomuksista, joiden mukaan uskonnollista ilmaisunvapautta rajoitetaan edelleen Laosissa, mukaan lukien kristittyjen ryhmien kertomukset pidätyksistä uskonnon vuoksi. Näin tapahtuu siitä huolimatta, että perustuslaissa taataan oikeus ja vapaus harjoittaa tai olla harjoittamatta uskontoa. Suvaitsevaisuus uskonnon harjoittamista kohtaan vaihtelee alueittain. Vaikka joissain kertomuksissa mainitaan kristittyjen ryhmien vaikeudet perustaa uusia paikkoja uskonnon harjoittamista varten tietyille alueille, voivat katoliset ja protestantit harjoittaa avoimesti uskontoaan muualla maassa. Euroopan unionin perusoikeuskirjassa, jolla ohjataan komission ulkoista toimintaa ihmisoikeuksien alalla, tehdään selväksi, että jokaisella on oikeus ajatuksenvapauteen, omantunnonvapauteen ja uskonnonvapauteen (10 artikla) ja että kulttuurista, uskonnollista ja kielellistä monimuotoisuutta tulisi kunnioittaa. Unioni on useaan otteeseen vahvistanut, että ihmisoikeuksien ja demokratisoitumisen on oltava olennainen osa kaikkea poliittista vuoropuhelua kolmansien maiden kanssa, mukaan luettuna Laon demokraattinen kansantasavalta. Uskonnonvapaus sekä uskonnollisten vähemmistöjen oikeudet otetaan täten esiin kahdenvälisessä poliittisessa vuoropuhelussa ja tilaisuuden tullen virallisissa yhteydenotoissa ja julkilausumissa. Kyseinen sanoma välittyy myös unionin toiminnan kautta YK:n ihmisoikeustoimikunnassa sekä YK:n yleiskokouksen kolmannessa komiteassa. Komissio seuraa tiiviisti Laosin uskonnollisten vähemmistöjen tilannetta sekä muita ihmisoikeuksiin liittyviä asioita ja ottaa ongelmat toistuvasti esille komission ja Laon demokraattisen kansantasavallan hallituksen kahdenvälisissä tapaamisissa. Maan uskonnonvapaus- ja ihmisoikeustilannetta tullaan käsittelemään komission ja Laosin sekakomitean kokouksessa, joka on tarkoitus pitää syksyllä 2003. Laos on Kaakkois-Aasian köyhin maa. Se on YK:n kehitysohjelman inhimillisen kehityksen indeksin sijalla 143, kun sijoja on yhteensä 173. Maaseudun kehittämiseen ja perusopetuksen tukemiseen kohdistetut yhteisön tukitoimet on suunnattu Laosin yhteiskunnan muita heikommassa asemassa oleville ja erityisesti etnisten vähemmistöjen alueille. Laosin köyhyyden huomioon ottaen, komissio jatkaa väestön avustamista ja kannustaa samalla Laosin hallitusta ymmärtämään ihmisoikeuksien tärkeyden. Komissio avasi äskettäin edustuston Laosin Vientianeen, mikä tarjoaa uusia mahdollisuuksia käydä entistä syvällisempää vuoropuhelua ihmisoikeuskysymyksistä maan viranomaisten kanssa.